open-index/open-wikipedia-markdown huggingface dataset:
Άστριντ Όλαφνταττερ

Η **Άστριντ Όλαφνταττερ** (*Astrid Olavsdatter*, πέθανε το 1035) ήταν βασίλισσα της Νορβηγίας ως σύζυγος του Όλαφ Β΄ της Νορβηγίας. 
Η Άστριντ ήταν κόρη του βασιλιά της Σουηδίας Όλαφ Σκότκονουνγκ και της ερωμένης του Έντλα από τους Οβοτρίτες, ετεροθαλής αδελφή του Άνουντ Ιακώβου και αδελφή του Εδμόνδου του Γηραιού, αναφέρεται ότι η ίδια και ο αδελφός της Εδμόνδος δέχτηκαν άσχημη συμπεριφορά από τη μητριά τους Έστριντ των Οβοτριτών γι'αυτό ανατράφηκαν μακριά σε θετούς γονείς, η ίδια η Άστριντ απεστάλη σε έναν άντρα με το όνομα Εγκίλ στο Βέστεργκέτλαντ. 
Σε συμμαχική συμφωνία που πραγματοποιήθηκε ανάμεσα στη Νορβηγία και στη Σουηδία αποφασίστηκε ο γάμος ανάμεσα στον Άγιο Όλαφ, βασιλιά της Νορβηγίας και στην ετεροθαλή αδελφή της Άστριντ Ινγκεγκέρδη Όλαφσνταττερ της Σουηδίας η οποία ήταν νόμιμη κόρη του πατέρα της και της μητριάς της Έστριντ. Η συμφωνία για κάποιον άγνωστο λόγο διαλύθηκε, η Ίνγκεγκέρδη απεστάλη με τις ευλογίες του πατέρα της να παντρευτεί τον Γιαροσλάβ Α΄ τον Σοφό, μεγάλο πρίγκιπα του Νόβγκοροντ και του Κιέβου.

## Βασίλισσα της Νορβηγίας

Η Άστριντ τελικά παντρεύτηκε αντί για την ετεροθαλή αδελφή της τον Άγιο Όλαφ, ο γάμος πραγματοποιήθηκε στο Σάρπσμποργκ (1019). Μερικές πηγές αναφέρουν ότι η Άστριντ αντικατέστησε την ετεροθαλή αδελφή της στον γάμο της με τον Όλαφ παρά τη θέληση του πατέρα της, η αντικατάσταση έγινε ύστερα από συμφωνία που πραγματοποιήθηκε με τον ίδιο τον Νορβηγό βασιλιά και τον Γιαρλ της Σουηδίας Ράγκνβαλντ Ούλφσον.
Η Άστριντ περιγράφεται σαν όμορφη, έξυπνη και γενναιόδωρη γι'αυτό έγινε αγαπητή από όλους, απέκτησε με τον Άγιο Όλαφ τη Βούλφχιλντ της Νορβηγίας (1020 - 1070) η οποία παντρεύτηκε τον Όρδουλφ, δούκα της Σαξονίας (1042), ήταν η θετή μητέρα του μελλοντικού βασιλιά της Νορβηγίας Μάγκνους του Καλού με τον οποίο είχε πάντοτε καλές σχέσεις. Μετά τον θάνατο του συζύγου της σε μάχη (1030) εγκατέλειψε τη Νορβηγία και εγκαταστάθηκε στην οικογενειακή της αυλή στη Σουηδία στην οποία είχε αρκετά ψηλή θέση. Ο θετός γιος της Μάγκνους ο Καλός στον δρόμο του για να ανακτήσει τον θρόνο της Νορβηγίας πέρασε από τη Σιγκτούνα και συνάντησε τη θετή μητέρα του, η Άστριντ δήλωσε ότι τον υποστηρίζει και είναι έτοιμη να του προσφέρει κάθε βοήθεια. 

## Παραπομπές


## Εξωτερικοί σύνδεσμοι
*Άστριντ Όλαφνταττερ
*Γιαροσλάβ ο Σοφός
*Όλαφ Χάραλντσον

Κατηγορία:Βασίλισσες της Νορβηγίας
Κατηγορία:Δυναστεία του Μούνσε
Κατηγορία:Σουηδέζες πριγκίπισσες
Γιόχαν Γένσεν

O **Γιόχαν Γένσεν** (, 8 Μαΐου 1859 - 5 Μαρτίου 1925) ήταν Δανός μαθηματικός και μηχανικός. Διετέλεσε πρόεδρος της Δανικής Μαθηματικής Εταιρίας από το 1892 έως το 1903.

## Βιογραφία
Ο Γένσεν γεννήθηκε στο  της Δανίας, αλλά πέρασε την παιδική του ηλικία στη βόρεια Σουηδία, επειδή ο πατέρας του εργαζόταν εκεί ως διαχειριστής ενός αγροκτήματος. Η οικογένεια επέστρεψε στη Δανία πριν το 1876, οπότε ο Γένσεν γράφτηκε στο Τεχνολογικό Ίδρυμα της Κοπεγχάγης. Παρ’ όλο που ανάμεσα σε άλλα γνωστικά αντικείμενα σπούδασε και μαθηματικά και μάλιστα δημοσίευσε ένα ερευνητικό μαθηματικό άρθρο, ήταν αυτοδίδακτος σε προχωρημένα μαθηματικά θέματα και ποτέ δεν έλαβε ακαδημαϊκή θέση. Αντίθετα ήταν επιτυχημένος μηχανικός στην Τηλεφωνική Εταιρία της Κοπεγχάγης μεταξύ 1881 και 1924 κι έγινε επικεφαλής του τεχνικού τμήματος το 1890. Όλη του τη μαθηματική έρευνα την έκανε στον ελεύθερο χρόνο του. Ο Γένσεν είναι γνωστός για τη φημισμένη του ανισότητα, την ανισότητα Γένσεν. Επίσης απέδειξε τον τύπο του Γένσεν στη μιγαδική ανάλυση.

## Δείτε επίσης
* Ανισότητα Γένσεν
* Τύπος του Γένσεν

## Παραπομπές


## Εξωτερικοί σύνδεσμοι
* 

Κατηγορία:Δανοί μηχανικοί
Κατηγορία:Δανοί μαθηματικοί
Κατηγορία:Μαθηματικοί του 19ου αιώνα
Κατηγορία:Μαθηματικοί του 20ου αιώνα
Άνα Μπρέντα Κοντρέρας

Η **Άνα Μπρέντα Κοντρέρας** (*Ana Brenda Contreras Pérez*, 24 Δεκεμβρίου 1986 -) είναι Μεξικανό-Αμερικανίδα ηθοποιός και τραγουδίστρια.

Γεννήθηκε στις 24 Δεκεμβρίου 1986 στο ΜακKάλεν του Τέξας και μεγάλωσε μεταξύ του Τέξας και του Ταμαουλίπας, γενέτειρα των γονιών της. Μετακόμισε στην Πόλη του Μεξικού σε ηλικία 15 ετών, για να συμμετάσχει στο reality show *Pop Stars*. Το 2005 έκανε το ντεμπούτο της στην τηλενουβέλα *Barrera de amor*. Το 2006 συμμετείχε στην παράσταση *Grease*.

Στις 4 Απριλίου 2013 παντρεύτηκε τον ταυρομάχο Αλεχάντρο Αμάγια στο Λας Βέγκας. Ένα χρόνο αργότερα στις 14 Μαΐου 2014 έστειλε δελτίο τύπου ενημερώνοντας το διαζύγιο από τον σύζυγό της. Τον Φεβρουάριο του 2016, επιβεβαίωσε την σχέση της με τον συμπρωταγωνιστή της, από την τηλενουβέλα *Lo Imperdonable*, Ιβάν Σάντσεζ.

## Φιλμογραφία
**Barrera de amor* - 2005, ως Χουάνα "Χουανίτα" Σάντσεζ
**Duelo de pasiones* - 2006, ως Κλάουδια
**Divina confusión* - 2008, ως Μπίμπι
**[[Όρκος της αγάπης|Juro que te amo]]* - 2008/09, ως Βιολέτα Μαδριγάλ Καμπέρο ντε Αλδάμα
**[[Γυναίκες δολοφόνοι|Mujeres Asesinas 2]]* - 2009, ως Μαρσέλα Γαρρίδο (επεισόδιο:"Λας Γαρρίδο, Οι άπληστες", σεζόν:2, επεισόδιο:2)
**Tiempo final* - 2009, ως Βαλεντίνα "Ντίβα"
**Sortilegio* - 2009, ως Μάουρα Αλμπαράν
**Cabeza de buda* - 2009
**Teresa* - 2010/11, ως Αουρόρα Αλκασάρ Κορονέλ
**[[Άνα Πάολα|La que no podía amar]]* - 2011/12, ως Άνα Πάολα Καρμόνα Φλόρες
**[[Αδάμαστη καρδιά|Corazón indomable]]* - 2013, ως Μαρικρούς Ολιβάρες/Μαρία Αλεχάντρα Μεντόσα Ολιβάρες
**Volando bajo* - 2014, ως Μαριάνα Αρενδόντο
**The Babymoon* - 2015, ως Γιεσένια
**[[Δεν σε συγχωρώ|Lo imperdonable]]* - 2015, ως Βερόνικα Πράδο Καστέλο
**El que busca encuentra* - 2017, ως Εσπεράνσα Μεντίνα
**Blue Demon* - 2016/17, ως Γκογίτα Βέρα

## Βραβεία & Υποψηφιότητες
### Βραβεία Diosas de Plata

### Βραβεία ACPT

### [[Βραβεία TVyNovelas]]

### Βραβεία Juventud

### Βραβεία People en Español

## Παραπομπές


## Εξωτερικοί Σύνδεσμοι

* 
* 
* 
* Sitio de Fans de Ana Brenda
* Ana Brenda's Biography  in esmas.
* Ana Brenda in the magazine Quién.

Κατηγορία:Μεξικανοί τραγουδιστές
Κατηγορία:Μεξικανές ηθοποιοί τηλεόρασης
Κατηγορία:Αμερικανίδες ηθοποιοί τηλεόρασης
Κατηγορία:Μεξικανές ηθοποιοί κινηματογράφου
Κατηγορία:Μεξικανές ηθοποιοί θεάτρου
Ίνγκεμποργκ Γκάττορμσνταττερ

Η **Ίνγκεμποργκ Γκάττορμσνταττερ** (*Ingebjørg Guttormsdatter*, 12ος αιώνας) ήταν μεσαιωνική βασίλισσα της Νορβηγίας και σύζυγος του Έιστεϊν Α΄ της Νορβηγίας.
Η Ίνγκεμποργκ ήταν κόρη του Γκούττορμ Τόρεσσον από το Λιλεχάμερ, η μητέρα του παππού της ήταν η Ίστριντ Γκούντμπρανταττερ κόρη του Γκούντμπραντ από το Όπλαντ και αδελφή της Άστα Γκούντμπραντσνταττερ η οποία ήταν η μητέρα των βασιλέων Όλαφ Β΄ της Νορβηγίας και Χάραλντ Γ΄ της Νορβηγίας.
Ο Έιστεϊν Α΄ της Νορβηγίας και η Ίνγκεμποργκ Γκάττορμσνταττερ είχαν μια κόρη την Μαρία Έιστεϊνσνταττερ η οποία παντρεύτηκε τον Όλαφ Ουγκζίβα διεκδικητή του θρόνου της Νορβηγίας, έγινε βασιλιάς για σύντομο χρονικό διάστημα (1166) αλλά ακολούθησε η ήττα του από τον Μάγκνους Ε΄ της Νορβηγίας και αναγκάστηκε να δραπετεύσει απο την χώρα.
Η Ίνγκεμποργκ Γκάττορμσνταττερ μαζί την Έστριντ Μπζόρνσνταττερ και την Ράνια Νίκολασνταττερ ήταν οι μοναδικές βασίλισσες της Νορβηγίας την περίοδο μεταξύ του 11ου και του 13ου αιώνα οι οποίες δεν ήταν ξένες πριγκίπισσες. 

## Παραπομπές


## Εξωτερικοί σύνδεσμοι
*Ίνγκεμποργκ Γκάττορμσνταττερ
*Έιστεϊν Μάγκνουσον

Κατηγορία:Βασίλισσες της Νορβηγίας
Φέλιξ Πέιπες

Ο **Φριτς Φέλιξ "Τζίμι" Πέιπες** (*[[λατινικό αλφάβητο]]: Fritz Felix "Jimmy" Pipes*) (15 Απριλίου 1887 - ? ) ήταν αυστριακός πρωταθλητής και ολυμπιονίκης της αντισφαίρισης, επίσης ήταν αθλητής και του Χόκεϊ επί πάγου.

Γεννήθηκε στην Πράγα της Βοημίας, επαρχίας της Αυστροουγγαρίας, εβραίος και μέλος της Γερμανικής κοινότητας. Συμμετείχε για την Αυστρία στους Ολυμπιακούς αγώνες του 1908 στο Λονδίνο όπου στο απλό αποκλείστηκε στον δεύτερο γύρο . Στο διπλό με συμπαίκτη τον επίσης Αυστριακό Άρθουρ Ζμπόρζιλ αποκλείστηκαν στον τρίτο γύρο από το Βρετανικό δίδυμο.

Στους Ολυμπιακούς αγώνες του 1912 στη Στοκχόλμη όπου στο απλό αποκλείστηκε στον πρώτο γύρο. Στο διπλό ξανά με συμπαίκτη τον Άρθουρ Ζμπόρζιλ κατέκτησαν το ασημένιο μετάλλιο, στον τελικό έχασαν από τους Νοτιοαφρικανούς Χάρoλντ Κίτσον και Τσάρλς Γουίνσλοου.

Στο χόκεϊ αγωνιζόταν στην "DEHG Πράγας" από το 1907-1913. Ο μικρότερος αδελφός του, Φραντς Πέιπες, ήταν και διεθνής παίκτης του χόκεϊ.

## Παραπομπές


Κατηγορία:Αυστριακοί αθλητές της αντισφαίρισης
Κατηγορία:Βοημοί αθλητές της αντισφαίρισης
Κατηγορία:Αυστριακοί αθλητές του Χόκεϊ επί πάγου
Κατηγορία:Βοημοί αθλητές του Χόκεϊ επί πάγου
Φρειδερίκος Α΄ της Έσσης-Χόμπουργκ

Ο **Φρειδερίκος Α΄**, γερμ. Friedrich I (5 Μαρτίου 1585 - 9 Μαΐου 1638) από τον Οίκο της Έσσης-Ντάρμστατ ήταν λαντγράβος της Έσσης-Χόμπουργκ.

## Βιογραφία
Γεννήθηκε στο κάστρο Λίχτενμπεργκ και ήταν ο τρίτος γιος του Γεωργίου Α΄, λαντγράβου της Έσσης-Ντάρμστατ και της Μαγδαληνής του Λίππε, κόρης του Βερνάρδου Η΄, κόμη του Λίππε.

Το 1596 απεβίωσε ο πατέρας του και τον κληρονόμησε ο πρωτότοκος Λουδοβίκος Ε΄. Το 1622 έλαβε ως πρόσοδο (appanage) την πόλη και περιοχή του Χόμπουργκ, ένα εφάπαξ ποσό και ένα ετήσιο. Έγινε ο ιδρυτής του κλάδου Χόμπουργκ και όρισε την κληρονομία στον πρωτότοκο μόνο, όπως και στο Ντάρμστατ.

Απεβίωσε το 1638 στο Χόμπουργκ σε ηλικία 53 ετών.

## Οικογένεια
Νυμφεύτηκε το 1622 τη Μαργαρίτα-Ελισάβετ, κόρη του Χριστόφορου κόμη του Λάινινγκεν-Βέστερμπουργκ και είχε τέκνα:
* Λουδοβίκος-Φίλιππος 1623-1643.
* Γεώργιος 1624, απεβίωσε σε βρεφική ηλικία.
* Γουλιέλμος-Χριστόφορος 1625-1681, λαντγράβος της Έσσης-Χόμπουργκ.
* Γεώργιος-Χριστιανός 1626-1677, λαντγράβος της Έσσης-Χόμπουργκ.
* Άννα-Μαργαρίτα 1629-1686, παντρεύτηκε τον Φίλιππο-Λουδοβίκο δούκα του Σλέσβιχ-Χόλσταϊν-Σόντερμπουργκ-Βίζενμπουργκ.
* Φρειδερίκος Β΄ 1633-1798, λαντγράβος της Έσσης-Χόμπουργκ.

## Πρόγονοι

## Πηγές
* Karl Wenzeslaus Rodecker von Rotteck: Staats-lexikon oder Encyclopädie der Staatswissenschaften p. 739
* Claudia Tietz: Johann Winckler (1642–1705) p. 114

## Εξωτερικοί σύνδεσμοι
* Friedrich, in: Heinrich August Pierer, Julius Löbe (eds.): de:Universal-Lexikon der Gegenwart und Vergangenheit, fourth ed., vol. 6, pp. 722–740, Online at zeno.org

## Αναφορές σε πηγές


Κατηγορία:Οίκος της Έσσης
Τριαζιριδίνη

Η **τριαζιριδίνη** (αγγλικά *triaziridine*) είναι ανόργανη ισοκυκλική ένωση, που περιέχει άζωτο και υδρογόνο, με μοριακό τύπο '''Ν<sub>3</sub>H<sub>3</sub>'''. Το μόριό της αποτελείται δομικά από έναν τριμελή ισοκυκλικό δακτύλιο, που περιέχει τρία (3) άτομα αζώτου. Ανήκει στα ανόργανα αζάνια.

## Ισομέρεια
Με βάση το μοριακό τύπο της (N3H3) έχει ένα (1) μόνο ισομερές θέσης, το τριαζένιο (NH2N=NH).

## «Μητρική» και «θυγατρικές» τριαζιριδίνες
Η τριαζιριδίνη είναι η «μητρική ένωση» για μια σειρά «θυγατρικών» της παραγώγων (ανόργανων και οργανικών), που μαζί με τη «μητρική ένωση», ονομάζονται συλλήβδην «**τριαζιριδίνες**».

## Παραπομπές και σημειώσεις


Κατηγορία:Υδρίδια
Κατηγορία:Αζάνια
Κατηγορία:Ασταθείς ενώσεις
Κατηγορία:Μητρικές ενώσεις
Κατηγορία:Ανόργανες ενώσεις του αζώτου
Κατηγορία:Ενώσεις με τριμελή δακτύλιο
Κατηγορία:Κορεσμένες ενώσεις
Βασίλισσα του Σαβά

[thumb|Ο Σολομώντας και η βασίλισσα του Σαβά σε ανάγλυφο του [Λορέντσο Γκιμπέρτι.]]
H **βασίλισσα του Σαβά** είναι βιβλική μορφή. Η περιγραφή της επίσκεψής της στον βασιλιά Σολομώντα αναφέρεται επίσης στο Κοράνι, στο Ταλμούδ καθώς και σε αιθιοπικά έπη και αποτελεί θέμα πολλών ταινιών και έργων όπερας. Η βασίλισσα του Σαβά, το οποίο τοποθετείται στην Υεμένη, επισκέφτηκε τον Σολομώντα φέρνοντας πλούσια δώρα και ζητώντας απαντήσεις σε δύσκολα ερωτήματα, τα οποία ο Σολομώντας απάντησε. Σύμφωνα με το εθνικό έπος της Αιθιοπίας, Κέμπρα Νάγκαστ, όπου αναφέρεται ως Μακέδα, ο Σολομώντας και η βασίλισσα του Σαβά απέκτησαν ένα παιδί, τον Μενελίκ Α΄, εγκαθιδρύοντας τη δυναστεία η οποία βασίλευε στην Αιθιοπία μέχρι την εκθρόνιση του Χαϊλέ Σελασιέ, το 1974.

## Παραπομπές


Κατηγορία:Πρόσωπα της Παλαιάς Διαθήκης
Σαβα
Κατηγορία:Ιστορία της Υεμένης
Κατηγορία:Αρχαία ιστορία της Υεμένης
Λαβέτα

μικρογραφία|Απλή λαβέτα τετράγωνη μονή
Η **λαβέτα** είναι απορροφητική και απαλή μικρή πετσέτα χεριού.  

## Περιγραφή
μικρογραφία|Λαβέτα ως γάντι, χωρίς ξεχωριστή θήκη για τον αντίχειρα  
Η λαβέτα φτιάχνεται από απαλό και απορροφητικό ύφασμα πετσέτας, συνήθως από 100% βαμβάκι.  

Το σχήμα της είναι:  
* Γάντι, χωρίς τα δάχτυλα να διαχωριζόνται, εκτός από μερικές που έχουν χωριστή θέση για τον αντίχειρα.   
* Μικρό τετράγωνο 30εκ×30εκ περίπου.  

## Χρήση
Η λαβέτα εξυπηρετεί διαφορετικές χρήσεις σύμφωνα με το σχήμα της: 

### Λαβέτα ως γάντι
Χρησιμοποιείται κυρίως από τους γονείς στο σπίτι και από τους / τις εργαζόμενους/ες βρεφονηπιοκόμους στα βρεφικά τμήματα των παιδικών σταθμών. Το σχήμα γαντιού εξυπηρετεί τον γονέα και τον/τη βρεφονηπιοκόμο: 
* Για τον αποτελεσματικό καθαρισμό των δύσκολων σημείων του σώματος του μωρού, μέσα στις πτυχές του δέρματος που δημιουργούνται στα σημεία που "διπλώνει", όπως στο λαιμό, στα γόνατα κλπ.  
* Για τον καθαρισμό τους κατά τη διάρκεια αλλαγής της πάνας. Η λαβέτα είναι συνήθως λίγο βρεγμένη με νερό, προκειμένου να σκουπίσει και να καθαρίσει αποτελεσματικά τα γεννητικά όργανα και τον πρωκτό των μωρών.
* Για τον καθαρισμό του προσώπου τους μετά τον ύπνο ή το φαγητό.
Για κάθε μωρό χρησιμοποιείται ξεχωριστή λαβέτα, η οποία μετά τη χρήση, πλένεται στο πλυντήριο ρούχων σε υψηλή θερμοκρασία, ώστε να σκοτωθούν όλα τα μικρόβια.

μικρογραφία|Λαβέτα ως γάντι, με ξεχωριστή θήκη για τον αντίχειρα

### Απλή λαβέτα
Χρησιμοποιείται: 
* Στη διαδικασία ρεψίματος των μωρών. Η λαβέτα τοποθετείται στον ώμο του ενήλικα που κρατάει το μωρό, ώστε να μην λερωθεί από τα υγρά του στόματος του μωρού.
* Ως ατομική πετσέτα μίας χρήσης προσκεκλημένου επισκέπτη για το πλύσιμο των χεριών του.
* Στη διαδικασία του ντεμακιγιάζ προσώπου, έπειτα από τον καθαρισμό με γαλάκτωμα και το πλύσιμο του προσώπου με νερό. 

## Δείτε επίσης
* Πετσέτα

## Παραπομπές


Κατηγορία:Υγιεινή
Φεστιβάλ Κινηματογράφου Καννών 1969

Το **22ο Φεστιβάλ Κινηματογράφου των Καννών** πραγματοποιήθηκε από τις 8 έως τις 23 Μαΐου 1969. Σ' αυτό το φεστιβάλ προστέθηκε ένα νέο μη διαγωνιστικό μέρος που ονομάστηκε "Το Δεκαπενθήμερο των Σκηνοθετών", ως απάντηση στην ακύρωση του φεστιβάλ το 1968. 

Το Μεγάλο Βραβείο πήγε στην ταινία *[[Επαναστατημένη γενιά]]* του Λίντσεϋ Άντερσον. Το φεστιβάλ άνοιξε με την ταινία *Γλυκειά Τσάριτυ*. 

## Οι ταινίες που ξεχώρισαν
Το μεγάλο βραβείο αυτή τη χρονιά, που ζούσε ακόμη κάτω από την επήρεια του πνεύματος του 1968 και ανταποκρίθηκε στην έξαρση του χίπικου κινήματος, απονεμήθηκε στην αντιεξουσιαστική *[[Επαναστατημένη γενιά]]* του Λίντσεϋ Άντερσον. Από την άλλη, το τρίπτυχο «σεξ, ναρκωτικά και ροκ εν ρολ», εισέβαλε στις Κάννες με τη μορφή τριών καβαλάρηδων. Τριών νεαρών με μακριά μαλλιά και καλιφορνέζικα καμώματα, που εκπροσωπούσαν την αμερικανική αντι-κουλτούρα. Ο Ντένις Χόπερ, ο Πίτερ Φόντα και ο Τζακ Νίκολσον ήρθαν την κατάλληλη στιγμή για να καταδείξουν μια διαφορετική εικόνα της Αμερικής: των νέων εξερευνητών που διέσχιζαν τη χώρα όπως άλλοτε οι καουμπόι στα γουέστερν. Μόνο που αντί για άλογα είχαν μηχανές. Ταξίδευαν για να ξορκίσουν τη βία, την αδιαφορία, τον πόλεμο. Ο *[[Ξένοιαστος Καβαλάρης]]*, που προβλήθηκε στις φεστιβαλικές Κάννες, γράφτηκε στη μυθολογία του αμερικανικού κινηματογράφου. Μία πραγματικά καλτ ταινία που έκανε στη συνέχεια εκατομμύρια εισπράξεις, γνωρίζοντας τεράστια εμπορική επιτυχία. Ο Ντένις Χόπερ απεχώρησε από την Κρουαζέτ με το βραβείο πρωτοεμφανιζόμενου σκηνοθέτη. 

Η ταινία *[[Ζ (ταινία)|Ζ]]* του Κώστα Γαβρά κέρδισε το βραβείο της Επιτροπής και το βραβείο ανδρικής ερμηνείας (Ζαν-Λουί Τρεντινιάν).

Οι Κάννες του 1969 έζησαν μέσα στις αντιθέσεις. Δεξιώσεις, φαγοπότια, πάρτι και κραιπάλη από τη μία. Πρωτοπορία, επανάσταση και πολιτικοποίηση από την άλλη. Το φεστιβάλ, αναγεννημένο από τις στάχτες του 1968, προσαρμόστηκε με ταχύτητα στην κουλτούρα της νέας δεκαετίας.

## Παραπομπές


1969
Πρωτάθλημα Εθνών ΟΥΕΦΑ

Το **Πρωτάθλημα Εθνών της ΟΥΕΦΑ**(αγγλικά: *UEFA Nations League*) είναι διετής διεθνής διοργάνωση ποδοσφαίρου, στην οποία μετέχουν εθνικές ομάδες ανδρών των ενώσεων μελών της UEFA, η οποία αποτελεί όργανο διοίκησης του αθλήματος στην Ευρώπη. Η εναρκτήρια διοργάνωση ξεκίνησε τον Σεπτέμβριο του 2018 μετά το Παγκόσμιο Κύπελλο της FIFA του 2018. Η διοργάνωση αντικατέστησε σε μεγάλο βαθμό τους διεθνείς φιλικούς αγώνες στο διεθνές ημερολόγιο αγώνων της FIFA.

## Δημιουργία
Τον Οκτώβριο του 2013, ο πρόεδρος της Νορβηγικής Ποδοσφαιρικής Ομοσπονδίας, Ίνγκβε Χάλεν, επιβεβαίωσε ότι συζητεί το θέμα δημιουργίας μιας τρίτης Ευρωπαϊκής διοργάνωσης αλλά προειδοποίησε ότι είναι ακόμα σε δοκιμαστικό στάδιο. 

Τον Μάρτιο του 2010 ο γενικός γραμματέας της UEFA, Τζάνι Ινφαντίνο, δήλωσε ότι ένα από τα θετικά δημιουργίας της διοργάνωσης είναι ότι μερικές ομάδες μικρής φήμης μπορούν να παίζουν παιχνίδια πιο συχνά.

Ο πρόεδρος της Ποδοσφαιρικής Ομοσπονδίας της Αγγλίας, Γκρεγκ Ντάικ βρήκε αυτή την δήλωση  για τον λόγο ότι η Αγγλία θα έπαιζε με μεγάλες ομάδες.

## Διεξαγωγή

Από τον Σεπτέμβριο, τα 55 κράτη μέλη που απαρτίζουν την UEFA έχουν χωριστεί σε τέσσερις κατηγορίες. Οι A, B, C και D εξαρτώνται από την κατάταξη του συντελεστή UEFA από τον Οκτώβριο της προηγούμενης χρονιάς. Σε αυτές, υπάρχουν τέσσερις όμιλοι των τριών ή τεσσάρων ομάδων.

Σε αυτούς τους ομίλους, κάθε ομάδα θα παίξει μεταξύ τους εντός και εκτός έδρας αγώνες. Οι ομάδες της κατηγορίας A είναι οι μόνες ομάδες που μπορούν να κερδίσουν ολόκληρη τη διοργάνωση. Οι νικητές των ομίλων σε κάθε έναν από τους τέσσερις θα περάσουν στα νοκ άουτ που θα διεξαχθούν τον Ιούνιο της επόμενης χρονιάς. Ενώ οι νικητές των ομίλων στις κατηγορίες B, C και D θα προβιβαστούν στο παραπάνω πρωτάθλημα. Επιπρόσθετα, η ομάδα που θα βρεθεί στην τελευταία θέση του ομίλου στα A, B και C θα υποβιβαστεί στο παρακάτω πρωτάθλημα.

## Αποτελέσματα τελικών

### Επιδόσεις ανά εθνική ομάδα

## Παραπομπές


## Εξωτερικοί σύνδεσμοι
*  

Κατηγορία:ΟΥΕΦΑ
Γκράφαρχολτ ογκ Ούλφαρσαουρνταλουρ

Το **Ούλφαρσφελ **ή **Γκράφαρχολτ ογκ Ούλφαρσαουρνταλουρ** (ισλανδικά: Grafarholt og Úlfarsárdalur), είναι μια επαρχία του Ρέικιαβικ, της πρωτεύουσας της Ισλανδίας και αποτελεί μέρος των ανατολικών προαστίων.

## Εξωτερικοί σύνδεσμοι
* 

Κατηγορία:Ρέικιαβικ
Ice Hockey (βιντεοπαιχνίδι, 1988)

Το ***Ice Hockey*** (*ιαπωνικά*: *アイスホッケ*, χέμπορν: *Aisu Hokkē*) είναι ένα  χόκεϊ επί πάγου βιντεοπαιχνίδι, που αναπτύχθηκε και κυκλοφόρησε από τη Nintendo, αρχικά για το Family Computer Disk System, το 1988. Τον ίδιο χρόνο κυκλοφόρησε στη Βόρεια Αμερική και σε κάποιες PAL περιοχές και στο NES. Το 2006, επανακυκλοφόρησε και σε Virtual Console του Wii, στην Ιαπωνία, στη Βόρεια Αμερική και σε κάποιες PAL περιοχές. Στη λίστα του περιοδικού, *Nintendo Power*, με τα 200 Καλύτερα Παιχνίδια της Nintendo, το εν λόγω παιχνίδι κατέλαβε 142η θέση. Ενώ στη λίστα του IGN, με τα 100 Καλύτερα Παιχνίδια του NES, έλαβε την 100η.

## Παραπομπές


## Εξωτερικοί σύνδεσμοι
* ''Ice Hockey 68k'' Port to TI-89/Titanium, TI-92/Plus, and Voyage 200 calculators located at ticalc.org
*''Ice Hockey'' στο NinDB
*Official entry into the Hockeywood Video Game Hall of Fame Official entry into the Hockeywood Video Game Hall of Fame

Κατηγορία:Βιντεοπαιχνίδια του 1988
Κατηγορία:Βιντεοπαιχνίδια Famicom Disk System
Κατηγορία:Βιντεοπαιχνίδια του NES
Κατηγορία:Βιντεοπαιχνίδια του Virtual Console
Κατηγορία:Χόκεϊ επί πάγου
Βόγκαρ

δεξιά|μικρογραφία|250x250εσ|Το Σελατάνγκαρ
Το **Βόγκαρ **(ισλανδικά: Vogar, απόδοση: μικρό λιμανάκι) είναι μια μικρή πόλη στα νοτιοδυτικά της Ισλανδίας. Είναι η έδρα του δήμου Βόγκαρ (ισλανδικά: Sveitarfélagið Vogar).

## Επισκόπηση
Ο πληθυσμός του δήμου του Βόγκαρ ήταν 1.161 κάτοικοι το 2011.

### Γεωγραφία
Η κοινότητα Βόγκαρ βρίσκεται στην περιοχή Σουντούρνες, στο βόρειο τμήμα της χερσονήσου Ρέικιανες. Η έκταση της κοινότητας είναι 7.42 τ.χλμ.. Ο πληθυσμός της κοινότητας ήταν 1.225 άτομα την 1 Δεκεμβρίου 2007, από τους οποίους οι 1.131 κατοικούσαν στην πόλη Βόγκαρ. Η πυκνότητα πληθυσμού είναι 165 ανά τ.χλμ..

Το Βόγκαρ απέχει 30 χιλιόμετρα από την πρωτεύουσα της χώρας, το Ρέικιαβικ. Δυτικά του Βόγκαρ βρίσκεται η πόλη Νιαρντβίκ που ανήκει στην κοινότητα του Ρεϊκιάνεσμπερ. Γύρω από την πόλη βρίσκονται πεδία λάβας. Η κύρια ασχολία των κατοίκων του Βόγκαρ για αιώνες ήταν η αλιεία, αλλά σήμερα βρίσκεται σε παρακμή. Ο αριθμός των κατοίκων της πόλης αυξάνεται σταδιακά.

## Παραπομπές


## Εξωτερικοί σύνδεσμοι

Κατηγορία:Πόλεις της Ισλανδίας
Green Beret

Το ***Green Beret*** (ιαπωνικά: *グリーンベレ*, χέπμπορν: *Gurīn Berē*), γνωστό και ως ***Rush'n Attack***, είναι ένα run and gun βιντεοπαιχνίδι, που αναπτύχθηκε και κυκλοφόρησε από την Konami, το 1985, για arcade. Το παιχνίδι αργότερα κυκλοφόρησε σε πολλές οικιακές κονσόλες, όπως το NES, το 1987, κυκλοφορία την οποία το IGN, την τοποθέτηση 99η, ανάμεσα στα Καλύτερα Παιχνίδια του NES. Σε γενικές γραμμές το παιχνίδι έλαβε θετικές κριτικές. 

## Παραπομπές


## Εξωτερικοί σύνδεσμοι
* Rush'n Attack KLOV
* ''Green Beret'' at Konami Net DX (ιαπωνικά)
*''Green Beret'' at Konami Mobile (κινζεικά)

Κατηγορία:Βιντεοπαιχνίδια του 1985
Κατηγορία:Βιντεοπαιχνίδια Amstrad CPC
Κατηγορία:Arcade παιχνίδια
Κατηγορία:Βιντεοπαιχνίδια του Commodore 64
Κατηγορία:Βιντεοπαιχνίδια DOS
Κατηγορία:Βιντεοπαιχνίδια Famicom Disk System
Κατηγορία:Βιντεοπαιχνίδια της Konami
Κατηγορία:Βιντεοπαιχνίδια του NES
Κατηγορία:Βιντεοπαιχνίδια πλατφόρμας
Κατηγορία:Βιντεοπαιχνίδια ZX Spectrum
Καζιμίρ Γουλιέλμος της Έσσης-Χόμπουργκ

Ο **Καζιμίρ Γουλιέλμος**, (γερμανικά: Casimir Wilhelm) (23 Μαρτίου 1690 - 9 Οκτωβρίου 1726) από τον Οίκο της Έσσης-Ντάρμστατ ήταν πρίγκιπας της Έσσης-Ντάρμστατ.

## Βιογραφία
Γεννήθηκε στο Βέφερλινγκεν και ήταν ο τέταρτος γιος του Φρειδερίκου Β΄, λαντγράβου της Έσσης-Χόμπουργκ και της Λουίζας-Ελισάβετ των Κέττλερ, κόρης του Ιακώβου δούκα της Κουρλάνδης και της Σεμιγαλλίας. Ο δεύτερος και ο τρίτος αδελφός του απεβίωσαν νέοι σε μάχες.

Εκπαιδεύτηκε με τον νεότερο, ετεροθαλή αδελφό του Γεώργιο Λουδοβίκο. Ο πατέρας του και οι αδελφοί του ήταν κυνηγοί και όταν επισκέφτηκε τον εξάδελφό του Φρειδερίκο Γουλιέλμο, δούκα του Μεκλεμβούργου-Σβερίν, ξύπνησε και σε αυτόν το πάθος για θηράματα.

Ακολούθησε στρατιωτική σταδιοδρομία και πολέμησε το 1708 με ένα σύνταγμα του Μεκλεμβούργου υπό τον Ευγένιο της Σαβοΐας. Το 1715 εισήλθε στον στρατό του Καρόλου ΙΒ΄ Βίττελσμπαχ της Σουηδίας. Πιάστηκε αιχμάλωτος στο Βίσμαρ και αποσύρθηκε από το στρατό.

Το 1718 οι πρίγκιπες της Έσσης-Χόμπουργκ διαίρεσαν μερικές ιδιοκτησίες και τράβηξαν κλήρο: ο Καζιμίρ Γουλιέλμος έλαβε την ενορία του Χέτενσλεμπεν. Κατείχε επίσης μια αρχοντική οικία έναντι του παλατιού του Χόμπουργκ (σημερινή "Οικία Σίνκλερ"). Απεβίωσε στο Χέτενσλεμπεν το 1726 σε ηλικία 36 ετών. Είναι διάσημος για το *Κυνηγετικό Ημερολόγιό* του, όπου περιγράφει το πάθος του για κυνήγι και ιππασία.

## Οικογένεια
Νυμφεύτηκε το 1722 τη Χριστίνα-Καρλόττα, κόρη του Γουλιέλμου-Μαυρίκιου κόμη του Ζολμς-Μπράουνφελς και είχε τέκνα:
* Φρειδερίκος Δ΄ 1724-1751, λαντγράβος της Έσσης-Χόμπουργκ
* Ευγένιος 1725, απεβίωσε νήπιο.
* Ουλρίκα-Σοφία 1726-1792.

## Πρόγονοι

## Παραπομπές


## Πηγές
* Wilhelm Hammann: Das Leben des Landgrafen Kasimir Wilhelm von Hessen-Homburg 1690 bis 1726, in: Jahresbericht des Grossherzoglichen Ludwig-Georgs-Gymnasiums, 1907
* Philipp Dieffenbach: Geschichte von Hessen mit besonderer Berücksichtigung des Grohßerzogthums, p.&nbsp;232
* Jürgen Rainer Wolf: Landgraf Kasimir Wilhelm von Hessen-Homburg und seine vergessene Hofhaltung im Herzogtum Magdeburg, in: Aus dem Stadtarchiv. Vorträge zur Bad Hombuger Geschichte 1995/1996, Bad Homburg vor der Höhe, 1997, p.&nbsp;7–27

Κατηγορία:Οίκος της Έσσης
Μπάρμπαρα Πάουλους

Η **Μπάρμπαρα Πάουλους** (*[[λατινικό αλφάβητο]] : Barbara Paulus*), γεννημένη την 1 Σεπτεμβρίου 1970, είναι πρώην αυστριακή πρωταθλήτρια της αντισφαίρισης. Ήταν Νο 10 στον κόσμο για πρώτη φορά στις 18 Νοεμβρίου 1996.

Γεννήθηκε στην Βιέννη και κατοικεί στο Hinterbrühl. Ο πατέρας της, Τζέρχαλντ, είναι διευθυντής πωλήσεων ηλεκτρονικών υπολογιστών, η μητέρα της Μπριτζίτε είναι νοικοκυρά, ο αδελφός της Βέρνερ παίζει μπάσκετ. Η Πάουλους αποφοίτησε το 1990. Το 1990 τιμήθηκε με το Βραβείο "Golden Needl"e από την Αυστριακή ομοσπονδία αντισφαίρισης. 

Ξεκίνησε να παίζει στο WTA Tour το 1986 και αποσύρθηκε το 2001. Κατά τη διάρκεια της καριέρας της κέρδισε συνολικά επτά WTA τουρνουά, έξι στο απλό το 1987, 1988, 1990, 1994, 1995, 1996 και 1997, έναν στο διπλό το 1988. 

Η Πάουλους αγωνίστηκε για την Αυστρία στο Φεντ καπ σε πέντε διοργανώσεις από το 1989 έως το 1997, σε 21 αγώνες στο απλό και διπλό, κερδίζοντας εννέα αγώνες και χάνοντας δεκατρείς. Απείχε μεγάλο διάστημα από την ενεργό δράση το 1992-1993, το 1997 και το  λόγω τραυματισμών και μίας εγχείρησης που έκανε.

Συμμετείχε για την Αυστρία στους Ολυμπιακούς αγώνες του 1988 στην Σεούλ όπου στο απλό αποκλείστηκε στον τρίτο γύρο από την Αμερικανίδα Γκάρισον με 2-0 σετς. 

Στους Ολυμπιακούς αγώνες του 1992 στην Βαρκελώνη στο απλό αποκλείστηκε στον δεύτερο γύρο από τον Γερμανό Χούμπερ.

## Παραπομπές


Κατηγορία:Αυστριακές αθλήτριες της αντισφαίρισης
Πέτρα Σβαρτς

Η **Πέτρα Σβαρτς- Ρίτερ** (*[[λατινικό αλφάβητο]] : Petra Schwarz-Ritter*), γεννημένη στη Βιέννη, στις 24 Μαΐου 1972, είναι πρώην αυστριακή πρωταθλήτρια της αντισφαίρισης. Ήταν επαγγελματίας από το 1987 έως το 1997.

Έφτασε στους προημιτελικούς του γαλλικού όπεν το 1994,. Ήταν η μόνη φορά που πέρασε στο δεύτερο γύρος σε τουρνουά Γκραντ σλαμ Έφτασε σε τελικό του WTA Tour στο Ίλβα Τρόφι στην Ιταλία. Έφτασε επίσης σε τρεις τελικούς του διπλού, κερδίζοντας έναν από αυτούς στην Πράγα. Ήταν νο 52 στον κόσμο στο απλό και νο 60 στο διπλό.

Με την Αυστρία συμμετείχε στο Φεντ καπ από το 1988 έως το 1996 σε 8 διοργανώσεις με ρεκόρ 11 νίκες και 11 ήττες.

Συμμετείχε στους Ολυμπιακούς αγώνες του 1992 στην Βαρκελώνη όπου στο απλό αποκλείστηκε στον πρώτο γύρο, στο διπλό με συμπαίκτρια την Τζούντιθ Βίσνερ αποκλείστηκαν στον δεύτερο γύρο.

## Παραπομπές


Κατηγορία:Αυστριακές αθλήτριες της αντισφαίρισης
Φρειδερίκος Δ΄ της Έσσης-Χόμπουργκ

Ο **Φρειδερίκος Δ΄**, γερμ. Friedrich IV (15 Απριλίου 1724 - 7 Φεβρουαρίου 1751) από τον Οίκο της Έσσης-Ντάρμστατ ήταν λαντγράβος της Έσσης-Χόμπουργκ.

## Βιογραφία
Γεννήθηκε στο κάστρο Μπράουνφελς και ήταν ο μόνος γιος του Καζιμίρ Γουλιέλμου, πρίγκιπα της Έσσης-Χόμπουργκ και της Χριστίνας-Καρλόττας, κόρης του Γουλιέλμου-Μαυρίκιου του Ζολμς-Μπράουνφελς.

Μεγάλωσε στο κάστρο Μπράουνφελς και μετά στο Βάρελ. Εκπαιδεύτηκε με πνεύμα ανθρωπιστικό-χριστιανικό και παρακολούθησε μερικές περιόδους στο Πανεπιστήμιο του Λέιντεν. Το 1740, κατά την επίσκεψή του στο Βέζελ, τον γνώρισαν στον Φρειδερίκο Β΄ της Πρωσίας. Αυτός του πρότεινε να εισέλθει στον πρωσικό στρατό, πράγμα που έκανε και το επόμενο έτος συμμετείχε στους δύο Πολέμους της Σιλεσίας. Διακρίθηκε στην πολιορκία του Μπζεγκ (γερμ. Μπριγκ) και προήχθη σε λοχαγό. Το 1744 συμμετείχε στην επίθεση της Βοημίας και στην κατάληψη, κατόπιν πολιορκίας, της Πράγας. Το 1745 ασθένησε και έλαβε άδεια.

Το 1746 απεβίωσε ο θείος του Φρειδερίκος Γ΄, λαντγράβος της Έσσης-Χόμπουργκ και επειδή οι δύο μόνοι γιοί του είχαν ήδη αποβιώσει, τον διαδέχθηκε ως Φρειδερίκος Δ΄. Το λαντγραβάτο, λόγω υπέρογκων δαπανών των προκατόχων του, ήταν υπό καθεστώς οικονομικής αποκατάστασης. Οι δύο υπουργοί του προσπάθησαν να λύσουν το πρόβλημα, αλλά η κακοδιαχείριση επέφερε την επιβολή επιτροπής χρέους από τον Γερμανό βασιλιά για την επίβλεψη της διοίκησης.

Το 1737 απεβίωσε ο μεγάλος θείος του Φερδινάνδος Κέττλερ, δούκας της Κουρλάνδης και διεκδίκησε τη διαδοχή. Αλλά η Άννα των Ρομανόφ, αυτοκράτειρα της Ρωσίας έδωσε το δουκάτο στον ευνοούμενό της Ερνέστο Ιωάννη του Μπίρον. Το 1747 ο πρεσβύτερος κλάδος της Έσσης-Ντάρμστατ προσπάθησε να επαναποκτήσει το Χόμπουργκ. Ο Λουδοβίκος Η΄ εισέβαλε με στρατό και δήλωσε κηδεμόνας του, αν και ο Φρειδερίκος Δ΄ ήταν 23 ετών. Η υπόθεση δικάστηκε στο Αυλικό Συμβούλιο της Γερμανίας, αλλά το 1751 απεβίωσε ο Φρειδερίκος Δ΄ από ασθένεια στο στήθος. Τον διαδέχθηκε ο 3ετής γιος του Φρειδερίκος Ε΄.

## Οικογένεια
Νυμφεύτηκε το 1746 την εξαδέλφη του Ουλρίκα-Λουίζα, κόρη του Φρειδερίκου-Γουλιέλμου πρίγκιπα του Ζολμς-Μπράουνφελς και είχε τέκνο:
* Φρειδερίκος Ε΄ 1748-1820, λαντγράβος της Έσσης-Χόμπουργκ.

## Πρόγονοι

## Αναφορά σε Πηγές
* Johann Caspar Bluntschli: Deutsches Staatswörterbuch, p. 180
* Johann I. von Gerning: Die Lahn- und Main-Gegenden von Embs bis Frankfurt, p. 163 ff

## Παραπομπές


Κατηγορία:Γερμανοί ευγενείς
Φρειδερίκος Ε΄ της Έσσης-Χόμπουργκ

Ο **Φρειδερίκος Ε΄** (γερμ. *Friedrich V*, 30 Ιανουαρίου 1748 - 20 Ιανουαρίου 1820) από τον Οίκο της Έσσης-Ντάρμστατ ήταν λανδγράβος της Έσσης-Χόμπουργκ.

## Βιογραφία
Ο *Φρειδερίκος Λουδοβίκος Γουλιέλμος Χριστιανός* γεννήθηκε στο Κάστρο Χόμπουργκ και ήταν το μόνο τέκνο του Φρειδερίκου Δ΄ της Έσσης-Χόμπουργκ και της Ουλρίκας Λουίζας, κόρης του Φρειδερίκου Γουλιέλμου του Ζολμς-Μπράουνφελς.

## Οικογένεια
Νυμφεύτηκε την Καρολίνα, κόρη του Λουδοβίκου Θ΄ της Έσσης-Ντάρμστατ, και είχε τέκνα:
* Φρειδερίκος ΣΤ΄ (1769 - 1829), Λανδγράβος της Έσσης-Χόμπουργκ.
* Λουδοβίκος Γουλιέλμος (1770 - 1839), Λανδγράβος της Έσσης-Χόμπουργκ.
* Καρολίνα (1771 - 1854), παντρεύτηκε τον Λουδοβίκο Φρειδερίκο Β΄ του Σβάρτσμπουργκ-Ρούντολστατ.
* Λουίζα Ουλρίκα (1772 - 1854), παντρεύτηκε τον Κάρολο Γκύντερ του Σβάρτσμπουργκ-Ρούντολστατ.
* Αμαλία (1774 - 1846), παντρεύτηκε τον Φρειδερίκο του Άνχαλτ-Ντέσσαου.
* Αυγούστα (1776 - 1871), παντρεύτηκε τον Φρειδερίκο Λουδοβίκο του Μεκλεμβούργου-Σβερίν.
* Φίλιππος (1779 - 1846), Λανδγράβος της Έσσης-Χόμπουργκ.
* Γουσταύος (1781 - 1848), Λανδγράβος της Έσσης-Χόμπουργκ.
* Φερδινάνδος (1783 - 1866), Λανδγράβος της Έσσης-Χόμπουργκ.
* Μαρία Άννα (1785 - 1846), παντρεύτηκε τον Γουλιέλμο της Πρωσίας.
* Λεοπόλδος (1787 - 1813), στρατιωτικός.

## Πρόγονοι

## Πηγές
* Ursula Brauer: Friedrich V. Ludwig, Landgraf von Hessen-Homburg. In: Biographisch-Bibliographisches Kirchenlexikon (BBKL). Band 27, Bautz, Nordhausen 2007, ISBN 978-3-88309-393-2, p. 321–327.
* Johann Georg Breidenstein: Todesfeier des weiland durchlauchtigsten Fürsten und Herrn * Friedrich Ludwig souverainen Landgrafen von Hessen. Frankfurt a.M. 1820 (Digitalisat)
* Werner Kirchner: Friedrich Ludwig. In: Neue Deutsche Biographie (NDB). Band 5, Duncker & * * Humblot, Berlín 1961, ISBN 3-428-00186-9, p. 506 f.
* Friedrich Lotz: Geschichte der Stadt Bad Homburg vor der Höhe. Band II. Kramer, Frankfurt a. M. 1964
* Fried Lübbecke: Kleines Vaterland Homburg vor der Höhe. Kramer, Frankfurt am Main 1981, ISBN 3-7829-0254-8

## Αναφορές σε πηγές


Κατηγορία:Οίκος της Έσσης
Ν3H3

Ο μοριακός τύπος **N<sub>3</sub>H<sub>3</sub>**, με μοριακή μάζα 45,045 amu, αντιστοιχεί σε βαθμό ακορεστότητας 1, και μπορεί να αναφέρεται στα ακόλουθα δύο (2) ισομερή:
# Τριαζένιο, με ημισυντακτικό τύπο **NH<sub>2</sub>N=NH** και αριθμό CAS  15056-34-5.
# Τριαζιριδίνη, με γραμμικό τύπο χωρίς-πλαίσιο|80x80εσ και αριθμό CAS  6572-31-2.

Κατηγορία:Αποσαφηνίσεις χημικών τύπων
Ν2H2O

Ο μοριακός τύπος **N<sub>2</sub>H<sub>2</sub>O**, με μοριακή μάζα 46,029 amu, αντιστοιχεί σε βαθμό ακορεστότητας 1, και μπορεί να αναφέρεται στα ακόλουθα δύο (2) ισομερή:
# Διαζανόνη, με ημισυντακτικό τύπο **NH<sub>2</sub>N=O.**
# Οξαδιαζιριδίνη, με γραμμικό τύπο χωρίς-πλαίσιο|60x60εσκαι αριθμό CAS 157-30-2.

Κατηγορία:Αποσαφηνίσεις χημικών τύπων
Φρειδερίκος ΣΤ΄ της Έσσης-Χόμπουργκ

Ο **Φρειδερίκος ΣΤ΄** (γερμ. *Friedrich VI*, 30 Ιουλίου 1769 - 2 Απριλίου 1829) από τον Οίκο της Έσσης-Ντάρμστατ ήταν λανδγράβος της Έσσης-Χόμπουργκ.

## Βιογραφία
Ο *Φρειδερίκος Ιωσήφ Λουδοβίκος Κάρολος Αύγουστος* γεννήθηκε στο Χόμπουργκ και ήταν ο πρωτότοκος γιος του Φρειδερίκου Ε΄ της Έσσης-Χόμπουργκ και της Καρολίνας, κόρης του Λουδοβίκου Θ΄ της Έσσης-Ντάρμστατ.

Διορίστηκε λοχαγός στο ρωσικό ιππικό το 1783 και έγινε στρατηγός στον στρατό της Πρωσίας κατά τους Ναπολεόντειους Πολέμους. Για τις υπηρεσίες του στις μάχες, του απονεμήθηκε η διάκριση του διοικητή του στρατιωτικού Τάγματος της Μαρίας Θηρεσίας.

Νυμφεύτηκε την Ελισάβετ, κόρη της Καρλόττας του Μεκλεμβούργου-Στρέλιτς, παρά της αντιρρήσεις της μητέρας της. Αλλά ο γάμος δεν ήταν από έρωτα: η Ελισάβετ ήθελε να φύγει από τη δεσποτική μητέρα της με οποιονδήποτε τρόπο, ενώ ο Φρειδερίκος ΣΤ΄ ήθελε την αξιοσημείωτη προίκα της για να βελτιώσει τα οριακά οικονομικά του λανδγραβάτου (κομητείας) που θα κληρονομούσε. 

Το 1820 απεβίωσε ο πατέρας του και τον διαδέχθηκε στο εκτάσεως 220 τ. χλμ. λανδγραβάτο. Αγωνίστηκε να εξοφλήσει τα υπερβολικά χρέη του πατέρα του. Εννέα έτη μετά απεβίωσε στο Χόμπουργκ από επιπλοκές σε μία πληγή που είχε στο πόδι του. Τον διαδέχθηκε ο δευτερότοκος αδελφός του Λουδοβίκος Γουλιέλμος.

## Οικογένεια
Νυμφεύτηκε το 1818 την Ελισάβετ των Γουέλφων-Αννόβερου, κόρη του Γεωργίου Γ΄ του Ηνωμένου Βασιλείου. Η Ελισάβετ ήταν 48 ετών και έτσι δεν απέκτησαν απογόνους.

## Πρόγονοι

## Αναφορές


## Πηγές
* Fraser, Flora: Princesses: The Six Daughters of George III, John Murray, 2004, London, ISBN 0-7195-6108-6

Κατηγορία:Οίκος της Έσσης
Τζον Μπράντλι Γουέστ

O **Τζον Μπράντλι Γουέστ** (αγγλικά: *John Bradley West*, 15 Σεπτεμβρίου 1988), περισσότερο γνωστός ως **Τζον Μπράντλι**, είναι Άγγλος ηθοποιός του κινηματογράφου και της τηλεόρασης. Περισσότερο γνωστός είναι για τον ρόλο του ως Samwell Tarly, στην τηλεοπτική σειρά του HBO, *[[Game of Thrones]]*. Ουσιαστικά, με αυτήν τη σειρά ξεκίνησε και η επαγγελματική του καριέρα το 2011, κατόπιν, εμφανίστηκε και στον κινηματογράφο, σε ταινίες όπως το *[[Άννα Καρένινα (ταινία 2012)|Άννα Καρένινα]]* (2012) και το *Man Up*. Ενώ στην τηλεόραση έχει συμμετάσχει και σε σειρές όπως το *[[Μέρλιν (τηλεοπτική σειρά)|Merlin]]* και το *Shameless*.

## Παραπομπές


## Εξωτερικοί σύνδεσμοι

* 
* 

Κατηγορία:Άγγλοι ηθοποιοί κινηματογράφου
Κατηγορία:Άγγλοι ηθοποιοί τηλεόρασης
Χάρι Λόιντ

Ο **Χάρι Τσαρλς Σάλσμπουρι Λόιντ** (αγγλικά: *Harry Charles Salusbury Lloyd*, 17 Νοεμβρίου 1983) είναι Άγγλος ηθοποιός του θεάτρου, του κινηματογράφου και της τηλεόρασης. Ωστόσο, περισσότερο γνωστός έγινε από ρόλους του στην τηλεόραση, όπως ως Γουίλ Σκάρλετ, στη σειρά *[[Ρομπέν των Δασών (Τηλεοπτική σειρά BBC)|Ρομπέν των Δασών]]*, καθώς και ως Viserys Targaryen, στη σειρά *[[Game of Thrones]]*. Παρόλα αυτά, έχει εμφανιστεί και σε γνωστές κινηματογραφικές παραγωγές, όπως για παράδειγμα στην ταινία *[[Η Θεωρία των Πάντων (ταινία, 2014)|Η Θεωρία των Πάντων]]* (2014) και *Anthropoid* (2016). Ο γνωστός συγγραφέας της βικτωριανής εποχής, Κάρολος Ντίκενς, είναι προ-προ-προ πάππους του.

## Παραπομπές


## Εξωτερικοί σύνδεσμοι

* 

Κατηγορία:Άγγλοι ηθοποιοί θεάτρου
Κατηγορία:Άγγλοι ηθοποιοί τηλεόρασης
Κατηγορία:Άγγλοι ηθοποιοί κινηματογράφου
Κατηγορία:Κάρολος Ντίκενς
Τζέισον Μομόα

Ο **Τζόζεφ Τζέισον Ναμακαέχα Μομόα** (αγγλικά: *Joseph Jason Namakaeha Momoa*, 1 Αυγούστου 1979) είναι Αμερικανός ηθοποιός, μοντέλο, σκηνοθέτης, σεναριογράφος και παραγωγός. Περισσότερο γνωστός, ωστόσο, έγινε από τηλεοπτικούς ρόλους, στις σειρές *[[Stargate Atlantis]]*, ως Ronon Dex και *[[Game of Thrones]]*, ως Khal Drogo. Με το *Road to Paloma* (2014), έκανε το ντεμπούτο του ως σκηνοθέτης, παραγωγός και σεναριογράφος.

Αργότερα, εμφανίστηκε και σε γνωστές κινηματογραφικές παραγωγές όπως στην ταινία *[[Κόναν ο Βάρβαρός (ταινία, 2011)|Κόναν ο Βάρβαρός]]* (2011), ως Κόναν, καθώς και στην ταινία *[[Batman v Superman: Η Αυγή της Δικαιοσύνης]]* (2016), ως Aquaman. Τον ίδιο ρόλο ερμήνευσε και στις ταινίες *[[Η Λεγεώνα της Δικαιοσύνης (ταινία)|Justice League]]* (2017, και την αρχική του έκδοση το 2021), *[[Aquaman (ταινία)|Aquaman]]* (2018), και *[[The Flash (ταινία)|The Flash]]* (2023), το επερχόμενο ** (2023), και στην τηλεοπτική σειρά *[[Peacemaker (τηλεοπτική σειρά)|Peacemaker]]* (2022) τα οποία ανήκουν στο Εκτεταμένο Σύμπαν της DC.

## Παραπομπές


## Εξωτερικοί σύνδεσμοι

* 

Κατηγορία:Αμερικανοί ηθοποιοί κινηματογράφου
Κατηγορία:Αμερικανοί ηθοποιοί τηλεόρασης
Κατηγορία:Αμερικανοί σκηνοθέτες
Κατηγορία:Αμερικανοί σεναριογράφοι
Κατηγορία:Αμερικανοί παραγωγοί ταινιών
Κατηγορία:Αμερικανοί μοντέλα
Φραντς Βίλχελμ Ματέικα

Ο **Φραντς Βίλχελμ Ματέικα** (*[[λατινικό αλφάβητο]] : Franz Wilhelm Matejka*) (Βιέννη, Αυστροουγγαρία, 26 Δεκεμβρίου 1886 - ? ), ήταν αυστριακός πρωταθλητής της αντισφαίρισης.

Αγωνίστηκε με την Αυστρία στο κύπελλο Ντέιβις από το 1927 έως το 1934 σε 8 διοργανώσεις με ρεκόρ 22 νίκες και 13 ήττες. Το 1928 έφτασε στα προημιτελικά της ευρωπαϊκής ζώνης, όπως το 1930 και το 1934.

Στο Πρωτάθλημα αντισφαίρισης Ανατολικής Μεσογείου το 1928 έχασε στο τελικό του απλού από τον Ρόντερικ Μέντσελ, έχασε επίσης στον τελικό του διπλού με συμπαίκτη τον  Μούνκ, από το ζευγάρι Ρόντερικ Μέντσελ - Φραντίσεκ Σοΐκα. Έχει συμμετάσχει χωρίς ιδιαίτερη επιτυχία στο Ρολάν Γκαρός και το Γουίμπλεντον από το 1928 έως το 1935. Ήταν νικητής στο διεθνές πρωτάθλημα Βελγίου το 1930, στο διεθνές πρωτάθλημα Αυστρίας το 1931 και το 1934, στις Κάννες το 1933

Κατηγορία:Αυστριακοί αθλητές της αντισφαίρισης
Κουρτ φον Βέσελι

Ο **Κούρτ φον Βέσελι** (*[[λατινικό αλφάβητο]] : Kurt von Wessely*) (Βιέννη, Αυστροουγγαρία, 25 Οκτωβρίου 1917 - ? ), ήταν αυστριακός πρωταθλητής της αντισφαίρισης.

Τον Ιούλιο του 1905 έπαιξε για την Αυστριακή ομάδα στοκύπελλο Ντέιβις στον ημιτελικό αγώνα ενάντια στην Αυστραλασία. Ο αγώνας διεξήχθη στα γήπεδα του χόρτου στο Κουίνς κλαμπ του Λονδίνου και έχασε με 5-0 από την Αυστραλασία, ο Βέσελι έχασε και τα δύο παιχνίδια που έδωσε.

Συμμετείχε στο πρωτάθλημα του Γουίμπλεντον το 1903 και το 1907 και στις δύο περιπτώσεις έχασε τον αγώνα του πρώτου γύρου. Την εποχή εκείνη οι παίκτες που είχαν νικηθεί στον πρώτο ή στον δεύτερο γύρο του απλού είχαν το δικαίωμα να αγωνιστούν για το All England Plate. Το 1907 έφτασε στον τελικό του εν λόγω τουρνουά στον οποίο έχασε από τον Άντονι Γουάιλντινγκ.

Το 1901 και το 1903 ο φον Βέσελι έφτασε στον τελικό στο αυστριακό πρωτάθλημα στην Πράγα όπου έχασε. Το 1909 έφθασε και πάλι στον τελικό του απλού αλλά αυτή τη φορά κέρδισε τον τίτλο, νικώντας τον συμπατριώτη του Φέλιξ Πέιπες.

Τον Αύγουστο του 1904 έφτασε στο γύρο πρόκλησης του Γερμανικού διεθνούς πρωταθλήματος στο Αμβούργο. Τον Ιούλιο του 1905 κέρδισε το τουρνουά Franzensbad νικώντας στον τελικό τον Ρολφ Κιντσλ όπως και στο επόμενο τουρνουά στο Μαριεμπαντ. Τον Σεπτέμβριο του 1908 κέρδισε τον τίτλο στο του πρωταθλήματος της Suisse Romande στο Territet. 

Κατά τη διάρκεια του Α' Παγκοσμίου πολέμου έγινε υπολοχαγός στο ιππικό έως ότου τραυματίστηκε στον βραχίονα, πέθανε στις 25 Οκτωβρίου 1917 στη Βιέννη ως αποτέλεσμα των επιπλοκών αυτού του τραυματισμού.

## Παραπομπές


Κατηγορία:Αυστριακοί αθλητές της αντισφαίρισης
Ζήτα Αιγόκερω

Ο **ζ (ζήτα) Αιγόκερω** (*Zeta Capricorni, ζ Cap*) είναι ο πέμπτος σε φωτεινότητα αστέρας του αστερισμού Αιγόκερω. Αποτελεί διπλό αστρικό σύστημα, δηλαδή δύο αστέρες που περιφέρονται γύρω από το κοινό κέντρο μάζας τους υπό την επίδραση της αμοιβαίας τους βαρύτητας, κάτι που αποκαλύπτεται από το φάσμα του (φασματοσκοπικώς διπλός αστέρας). Ο κύριος αστέρας, ο **ζ Αιγόκερω A**, είναι ένας κίτρινος γίγαντας, ενώ ο συνοδός (ο λιγότερο φωτεινός αστέρας) είναι λευκός νάνος. Το όλο σύστημα απομακρύνεται από τη Γη με μέση ταχύτητα 2,10 χιλιόμετρα ανά δευτερόλεπτο (7.560 χιλιόμετρα την ώρα). Απέχει από τη Γη περίπου 390 έτη φωτός, τιμή από την οποία υπολογίζεται ότι έχει απόλυτο μέγεθος −1,59.

## Ο ζ Αιγόκερω Α
Ο ζ Cap A θεωρείται ένα από τα κυριότερα παραδείγματα αστέρα βαρίου. Οι αστέρες βαρίου έχουν, μεταξύ άλλων, υπεραφθονία μορίων άνθρακα (όπως το C2) και διάφορων βαρέων στοιχείων που δημιουργούνται από σύλληψη αργών νετρονίων (όχι μόνο βαρίου). Ειδικότερα, ο ζ Αιγόκερω A έχει ασυνήθιστα μεγάλη περιεκτικότητα σε πρασεοδύμιο.

Η μάζα του αστέρα εκτιμάται στο τετραπλάσιο της ηλιακής μάζας, ενώ η διάμετρός του σε 29 φορές περίπου τη διάμετρο του Ήλιου ή 41 εκατομμύρια χιλιόμετρα. Η απόλυτη λαμπρότητά του είναι 490 φορές μεγαλύτερη από αυτή του Ήλιου, ενώ η επιφανειακή θερμοκρασία του ανέρχεται σε περίπου 5.400 K.

## Ο ζ Αιγόκερω Β
Ο συνοδός έχει περίπου τη μάζα του Ήλιου, δηλαδή μόλις το 1/4 της μάζας του άλλου αστέρα, και επιφανειακή θερμοκρασία 23.000 K. Ολοκληρώνει μία περιφορά κάθε 2.378,2 γήινες ημέρες (6,5 έτη περίπου) σε ελλειπτική τροχιά με εκκεντρότητα 0,2821.

## Παραδοσιακή ονομασία
Στην παλαιά κινεζική αστρονομία, με τη γενική ονομασία十二國 (Shíer Guó), δηλαδή τα «12 Κράτη» αναφέρεται μία ομάδα αστέρων του Αιγόκερω, οι οποίοι έφεραν ονόματα ισάριθμων αρχαίων φεουδαρχικών κρατιδίων της Κίνας. Σε αυτούς ανήκει και ο ζ Αιγόκερω, που αντιστοιχούσε στο κρατίδιο Γιαν (燕), μαζί με τον νι Οφιούχου.

## Παραπομπές


## Εξωτερικοί σύνδεσμοι
* 
* Jim Kaler: Zeta Capricorni

Κατηγορία:Αιγόκερως (αστερισμός)
Κατηγορία:Γίγαντες αστέρες τύπου G
Κατηγορία:Λευκοί νάνοι
Κατηγορία:Φασματοσκοπικώς διπλοί αστέρες
Λίεσλ Χερμπστ

Η **Λίεσλ Χερμπστ** (*[[λατινικό αλφάβητο]] : Elise "Liesl" Anna Herbst-Westreich*), (1902-1990) είναι πρώην αυστριακή πρωταθλήτρια της αντισφαίρισης, του γκολφ, του αλπικού σκι και του πατινάζ σε πάγο.

Γεννήθηκε στις 8 Νοεμβρίου 1902 στην πόλη Jaegerndorf (τώρα ονομάζεται Κρνοβ της Τσεχίας) στη Σιλεσία, όπου η οικογένειά της είχε αποστακτήριο. Ζούσε στη Villa Westreich με τους γονείς της Λεό και Ντορίτ και τις δύο μεγαλύτερες αδελφές της Ίρμα και Γετρούδη. Κατά τη διάρκεια του Β΄ Παγκοσμίου πολέμου, η μητέρα και η αδελφή της σκοτώθηκαν στο Στρατόπεδο συγκέντρωσης Τερέζιενσταντ. Δεν είναι γνωστό τι συνέβη με την μεγαλύτερη αδελφή της.

Η Χερμπστ έγινε πρωταθλήτρια Αυστρίας το 1930 και τα έτη 1929-1937 συμμετείχε σε περισσότερα από 70 τουρνουά στην Αυστρία, τη Γιουγκοσλαβία, την Ιταλία, την Τσεχοσλοβακία, την Πολωνία, την Ουγγαρία, τη Γαλλία, την Ελβετία, την Ελλάδα και την Αίγυπτο. Αντιπροσώπευσε επίσης την Αυστρία σε πολλούς διεθνείς αγώνες αντισφαίρισης. Κέρδισε τουλάχιστον 15 ξεχωριστά τουρνουά κατά τη διάρκεια της καριέρας της.

Μεταξύ του 1930 και του 1936, όταν ανέλαβε εξέχουσες θέσεις στις εθνικές κατατάξεις. Αν και δεν ανταγωνίστηκε σε κάποια τουρνουά Γκρντ σλαμβ την περίοδο που ζούσε στην Αυστρία, έπαιξε αγώνες εναντίον πολλών πρωταθλητών και διεθνών αστεριών. Δεν συμμετείχε σε κάποια τουρνουά το 1938, επειδή μετά την Άνσλους αυτή και η 13χρονη κόρη της Νορίτ Χερμπστ (αργότερα θα γίνει και αυτή αντισφαιρίστρια) έφυγαν για να ζήσουν στην Αγγλία όπου ενώθηκαν στις 29 Μαρτίου 1939 με τον σύζυγο της Ντέζνο Χερμπστ. Επέστρεψε σε ανταγωνιστικό τένις στην Αγγλία το 1939, αν και δεν υπήρχαν τουρνουά στη χώρα μέχρι το 1946 λόγω του Β 'Παγκοσμίου Πολέμου. Έπαιξε στο Γουίμπλεντον το 1939. Εκτός από το να παίζει στο απλό, συνεργάστηκε επίσης με την κόρη της Ντορίτ στο τουρνουά Γουίμπλετον του 1946 στο διπλό γυναικών.

Έπαιζε αντισφαίριση έως τα 60 της και έπαιζε και γκολφ, παίζοντας στο Wentworth Club αρκετές φορές την εβδομάδα για το υπόλοιπο της ζωής της. Ήταν επίσης ταλαντούχαστο σκι και το πατινάζ στον πάγο - απλώς εγκατέλειψε το σκι στα 70 της, όταν οι αγαπημένες της μπότες του σκι χάλασαν και δεν της άρεσε η ιδέα να φοράει μοντέρνες μπότες. Κατά τη διάρκεια των ημερών της στο σκι πήγε σε πολλά διαφορετικά θέρετρα σε όλες τις Άλπεις και ανταγωνίστηκε σε αρκετές ερασιτεχνικές κούρσες, κερδίζοντας το Ελβετικό Gold Test στο Σεντ Μόριτς το 1955. Η κόρη της Νοτρίτ Μιλς πέθανε το 1978 και ο σύζυγός της το 1987. Πέθανε στο Λονδίνο στις 25 Φεβρουαρίου 1990.

## Παραπομπές


Κατηγορία:Αυστριακές αθλήτριες της αντισφαίρισης
Κατηγορία:Τσεχοσλοβάκες αθλήτριες της αντισφαίρισης
Κατηγορία:Βρετανίδες αθλήτριες της αντισφαίρισης
Κατηγορία:Βρετανοί αθλητές του γκολφ
Κατηγορία:Βρετανίδες αθλήτριες του αλπικού σκι
Κατηγορία:Βρετανίδες αθλήτριες του πατινάζ σε πάγο
Στυπτηρία

Η **στυπτηρία** (λατ.: *potassium alum*), ή *στύψη*, είναι η κοινή ονομασία του διπλού θειϊκού άλατος του καλίου-αργιλίου KAl(SO4)2 .Η μορφή στην οποία είναι γνωστότερη  είναι το ένυδρο άλας KAl(SO4)2·12H2O   Είναι ένα άλας που κυρίως εξάγεται από το βωξίτη. Χρησιμοποιείται στην βαφική, βυρσοδεψία, ιατρική και χημεία.

Παρουσιάζεται με μορφή μεγάλων κρυστάλλων, διαφανών, χωρίς χρώμα, με γεύση γλυκιά, που σε λίγο γίνεται στυπτική.

Έχει πυκνότητα 1,75 και τήκεται στους 91° C. Διαλύεται λίγο στο κρύο νερό και πολύ στο ζεστό.

Διαλύεται στη γλυκερίνη και είναι αδιάλυτη στο οινόπνευμα.

Όταν θερμανθεί τήκεται στο κρυσταλλικό της νερό στους 91° C, και αν τώρα ψυχτεί μετατρέπεται σε μια μάζα, που μοιάζει σαν γυαλί. 

Αν συνεχίσουμε να την θερμαίνουμε πάνω από τους 91° C χάνει το κρυσταλλικό της νερό, γίνεται άνυδρη, διογκώνεται και μετατρέπεται σε μια ελαφριά, σπογγώδη λευκή μάζα, την **«κεκαυμένη στυπτηρία»**. 

Χρησιμοποιείται στη βαφική σαν πρόστυμμα, στη βυρσοδεψία, στη χαρτοποιία, στην παρασκευή κόλλας, στη φωτογραφική, σαν αδιαβροχοποιητικό μέσο, στον καθαρισμό του νερού κ.α. Στην ιατρική σαν στυπτικό φάρμακο, αιμοστατικό, απολυμαντικό, για γαργαρισμούς κ.ά.

Κατηγορία:Θειικά άλατα
Κατηγορία:Ενώσεις καλίου
Κατηγορία:Ενώσεις αλουμινίου
Κατηγορία:Αντιπυρικές ουσίες
Πύλα (αποσαφήνιση)

Με την ονομασία **Πύλα** μπορεί να αναφέρονται οι εξής οικισμοί:

*Πύλα, οικισμός της Κύπρου, ο οποίος υπάγεται διοικητικά στην επαρχία Λάρνακας.
*Πύλα Μεσσηνίας, οικισμός της δημοτικής ενότητας Πύλου, του Δήμου Πύλου - Νέστορος.

Κατηγορία:Αποσαφηνίσεις ελληνικών τοπωνυμίων
Πεταλίδι

Ο όρος **Πεταλίδι**  Μπορεί να αναφέρεται:

* στο Πεταλίδι Κισσάμου, νησίδα της Κρήτης.
* στο Πεταλίδι Μεσσηνίας, οικισμός της Ελλάδας.
* στο Πεταλίδι Ίου, νησίδα των Κυκλάδων.
Ινδονησιακή γλώσσα

Η **ινδονησιακή γλώσσα** (, ) είναι η επίσημη γλώσσα της Ινδονησίας. Είναι προτυποποιημένη μορφή της μαλαϊκής γλώσσας, μιας αυστρονησιακής γλώσσας η οποία χρησιμοποιείται ως lingua franca στο πολύγλωσσο ινδονησιακό αρχιπέλαγος για αιώνες. Η Ινδονησία είναι το τέταρτο πολυπληθέστερο κράτος στον κόσμο και καθώς η πλειονότητα του πληθυσμού της μιλά ινδονησιακά, η γλώσσα αυτή είναι μια από τις πιο ευρέως ομιλούμενες στον κόσμο. Είναι η μητρική γλώσσα περίπου 43 εκατομμυρίων ανθρώπων και δεύτερη γλώσσα 155 εκατομμυρίων.

Οι περισσότεροι Ινδονήσιοι, πέρα από την εθνική γλώσσα, μιλούν απταίστως κάποια από τις περισσότερες από 700 ιθαγενείς τοπικές γλώσσες, όπως η ιαβαϊκή, η σουνδανική και η μπαλινεζική, οι οποίες χρησιμοποιούνται στην τοπική κοινότητα. Όμως, η επίσημη εκπαίδευση και σχεδόν όλα τα εθνικά μαζικά μέσα ενημέρωσης, η κυβέρνηση, η διοίκηση, τα δικαστήρια και άλλες μορφές επικοινωνίας διεξάγονται στα ινδονησιακά.

Το ινδονησιακό όνομα της γλώσσας είναι *bahasa Indonesia* (κυριολεκτικά «γλώσσα της Ινδονησίας»).

## Παραπομπές



Κατηγορία:Αυστρονησιακές γλώσσες
Κατηγορία:Γλώσσες της Ινδονησίας
Χιούγκο Γουίβινγκ

Ο **Χιούγκο Γουάλας Γουίβινγκ** (αγγλικά: *Hugo Wallace Weaving*, 4 Απριλίου 1960) είναι Αγγλό-Αυστραλός ηθοποιός του κινηματογράφου και του θεάτρου. Περισσότερο γνωστός είναι για τους ρόλους του στην τριλογία *[[The Matrix (franchise)|The Matrix]]* (1999-2003), ως Agent Smith και στις τριλογίες *[[Ο Άρχοντας των Δαχτυλιδιών (σειρά ταινιών)|Ο Άρχοντας των Δαχτυλιδιών]]* (2001-2003) και *[[Χόμπιτ (σειρά ταινιών)|Χόμπιτ]]* (2012-2014) ως Elrond. Άλλοι γνωστοί του ρόλοι ήταν στο *[[V for Vendetta (ταινία)|V for Vendetta]]* (2006), ως V, στο *[[Captain America: The First Avenger]]* (2011), ως Red Skull και στο *[[Hacksaw Ridge]]* (2016), ως Τομ Ντος.

Ο Γουίβινγκ έχει συμμετοχές και στην τηλεόραση, με την πρώτη, να πραγματοποιείται το 1984, στην αυστραλιανή σειρά *Bodyline*, όπου υποδύθηκε τον Άγγλο αθλητή του κρίκετ Ντάγκλας Τζάρντιν. Στον κινηματογράφο, η πρώτη του μεγάλη ερμηνεία ήρθε το 1991, στην ταινία *Proof*. Επίσης, ο Γουίβινγκ, είναι και ηθοποιός φωνής, έχει ερμηνεύσει ρόλους σε ταινίες όπως το *Babe* (1995), το *Happy Feet* (2006), το *Happy Feet Two* (2011), καθώς και στη σειρά ταινιών *[[Transformers (σειρά ταινιών)|Transformers]]*, ως Megatron.

Γεννήθηκε στο Ιμπαντάν και, αργότερα, μετακόμισε  στην Αυστραλία. Σε ηλικία 13 ετών διαγνώστηκε με επιληψία.  Μεταξύ άλλων, έχει βραβευθεί με 3 βραβεία Α' Ανδρικού Ρόλου από το Australian Academy of Cinema and Television Arts, καθώς επίσης και με 3 βραβεία Β' Ανδρικού Ρόλου. Το 2015, βραβεύτηκε και από το Helpmann Award με το βραβείο Καλύτερου Άνδρα Ηθοποιού στο Θέατρο. Το 2003, είχε βραβευτεί και από το Screen Actors Guild, μαζί και με το υπόλοιπο κάστινγκ της ταινίας *[[Ο Άρχοντας των Δαχτυλιδιών: Η Επιστροφή του Βασιλιά]]* (2003).

## Παραπομπές


## Περαιτέρω μελέτη

* *The Dictionary of Performing Arts in Australia&nbsp;– Theatre&nbsp;. Film&nbsp;. Radio&nbsp;. Television&nbsp;– Volume 1*&nbsp;– Ann Atkinson, Linsay Knight, Margaret McPhee&nbsp;– Allen & Unwin Pty. Ltd., 1996
* *The Australian Film and Television Companion*&nbsp;– compiled by Tony Harrison&nbsp;– Simon & Schuster Australia, 1994

## Εξωτερικοί σύνδεσμοι
* 
* Hugo Weaving at the National Film and Sound Archive

Κατηγορία:Αυστραλοί ηθοποιοί
Κατηγορία:Άγγλοι ηθοποιοί κινηματογράφου
Κατηγορία:Άγγλοι ηθοποιοί θεάτρου
Κατηγορία:Άγγλοι ηθοποιοί τηλεόρασης
Κατηγορία:Άγγλοι ηθοποιοί φωνής
Κατηγορία:Άγγλοι ηθοποιοί ραδιοφώνου
Κατηγορία:Αυστραλοί ηθοποιοί ραδιοφώνου
Έντε Τοτχ

Ο **Έντε Τοτχ** (ουγγρικά: Ede Tóth), (11 Μαρτίου 1884, Οράντεα, Αυστροουγγαρία - 1 Ιανουαρίου 1950) ήταν Ούγγρος αθλητής της αντισφαίρισης, ανήκε στον σύλλογο του Λόουν τένις Βουδαπέστης.

Στο Ουγγρικό πρωτάθλημα ήταν πρωταθλητής στο απλό το 1904 και το 1908.

Ο Τοτχ συμμετείχε για την Ουγγαρία στους Ολυμπιακούς αγώνες του 1908 στο Λονδίνο. Στο απλό αποκλείστηκε στον δεύτερο γύρο από τον Βρετανό Πάρκε, και στο διπλό με συμπαίκτη τον Γιένο φον Ζσίγκμοντι αποκλείστηκαν στον πρώτο γύρο.

## Παραπομπές


Κατηγορία:Ούγγροι αθλητές της αντισφαίρισης